CELEX: E2019J0010
Language: mt
Date: 2020-12-22 00:00:00
Title: Sentenza tal-Qorti tat-22 ta’ Diċembru 2020 fil-Kawża E-10/19 Bergbahn Aktiengesellschaft Kitzbühel vs Meleda Anstalt (Id-Direttiva (UE) 2015/849 – ġlieda kontra l-ħasil tal-flus – Informazzjoni dwar is-sjieda benefiċjarja – Prevenzjoni tal-użu tas-sistema finanzjarja għall-finijiet tal-ħasil tal-flus u tal-finanzjament tat-terroriżmu – Informazzjoni adegwata, preċiża u attwali — Minimizzazzjoni tad-data) 2021/C 141/12

22.4.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 141/12
            
         
      SENTENZA TAL-QORTI
      tat-22 ta’ Diċembru 2020
      fil-Kawża E-10/19
      Bergbahn Aktiengesellschaft Kitzbühel vs Meleda Anstalt
      
         
            (Id-Direttiva (UE) 2015/849 – ġlieda kontra l-ħasil tal-flus – Informazzjoni dwar is-sjieda benefiċjarja – Prevenzjoni tal-użu tas-sistema finanzjarja għall-finijiet tal-ħasil tal-flus u tal-finanzjament tat-terroriżmu – Informazzjoni adegwata, preċiża u attwali — Minimizzazzjoni tad-data)
         
      
      (2021/C 141/12)
      Fil-Kawża E-10/19, Bergbahn Aktiengesellschaft Kitzbühel vs Meleda Anstalt — TALBA lill-Qorti skont l-Artikolu 34 tal-Ftehim bejn l-Istati tal-EFTA dwar it-Twaqqif ta’ Awtorità ta’ Sorveljanza u ta’ Qorti tal-Ġustizzja mill-Qorti tal-Appell tal-Prinċipat (Fürstliches Obergericht) dwar l-interpretazzjoni tad-Direttiva (UE) 2015/849 tal-Parlament Ewropew u tal-Kunsill tal-20 ta’ Mejju 2015 dwar il-prevenzjoni tal-użu tas-sistema finanzjarja għall-finijiet tal-ħasil tal-flus jew il-finanzjament tat-terroriżmu, li temenda r-Regolament (UE) Nru 648/2012 tal-Parlament Ewropew u tal-Kunsill, u li tħassar id-Direttiva 2005/60/KE tal-Parlament Ewropew u tal-Kunsill u d-Direttiva tal-Kummissjoni 2006/70/KE, il-Qorti, magħmula minn Páll Hreinsson, President, Per Christiansen (Imħallef Relatur) u Bernd Hammermann, Imħallfin, qatgħet is-sentenza fit-22 ta’ Diċembru 2020, li l-parti operattiva tagħha hija kif ġej:
      
                  1.
               
               
                  L-Artikolu 30(1) tad-Direttiva (UE) 2015/849 tal-Parlament Ewropew u tal-Kunsill, tas-20 ta’ Mejju 2015 dwar il-prevenzjoni tal-użu tas-sistema finanzjarja għall-finijiet tal-ħasil tal-flus jew il-finanzjament tat-terroriżmu jrid jiġi interpretat fis-sens li jobbliga lil entità ġuridika tieħu miżuri raġonevoli sabiex tipprova tikkonferma l-identità tas-sid benefiċjarju tagħha, bħar-rekwiżit li tipprovdi dokumentazzjoni sottostanti, jekk iċ-ċirkustanzi ta’ sitwazzjoni jippreżentawlha dubji dwar il-preċiżjoni tal-informazzjoni riċevuta.
               
            
                  2.
               
               
                  L-obbligu ta’ entità ġuridika skont l-Artikolu 30(1) tad-Direttiva (UE) 2015/849 la jinbidel mill-fatt li l-entità proprjetarja tkun persuna ġuridika b’uffiċċju rreġistrat fi Stat taż-ŻEE, u lanqas mill-professjoni tal-membri tal-bord tagħha.
               
            
                  3.
               
               
                  Hija l-qorti tar-rinviju li għandha tivverifika sa liema punt l-informazzjoni dwar is-sjieda benefiċjarja pproċessata hija konformi mal-prinċipju tal-minimizzazzjoni tad-data fil-punt (c) tal-Artikolu 5(1) tar-Regolament (UE) 2016/679 dwar il-protezzjoni ta’ persuni fiżiċi fir-rigward tal-ipproċessar ta’ data personali u dwar il-moviment liberu ta’ dik id-data, billi tkun adegwata, rilevanti u limitata għal dak li huwa meħtieġ biex jiġi identifikat is-sid benefiċjarju u, jekk ikun meħtieġ, biex tiġi kkonfermata l-identità tas-sid benefiċjarju.
               
            
                  4.
               
               
                  Il-punt (v) tal-Artikolu 3(6)(b) u l-punt (c) tal-Artikolu 3(6) tad-Direttiva (UE) 2015/849 ma jistgħux jiġu interpretati bħala li jobbligaw lil xi ħadd jagħti prova tan-nuqqas tas-sjieda indiretta jew tal-kontroll finali minn persuna fiżika.
               
            
                  5.
               
               
                  Id-Direttiva (UE) 2015/849 ma tirrikjedix li entità ġuridika tressaq proċedimenti legali kontra l-entità proprjetarja tagħha biex tikseb l-informazzjoni dwar sid benefiċjarju.